b'\n_START_ARTICLE_\nMencari Qiblat\n_START_SECTION_\nSinopsis\n_START_PARAGRAPH_\nMenampilkan Adam (Aeril Zafrel) sebagai teraju utama, drama Mencari Qiblat yang bertemakan kerohanian ini mengetengahkan penceritaan berbeza pada setiap episod. Adam ialah anak tunggal dalam keluarganya, dan dia sudah biasa hidup dengan penuh kemewahan. Oleh kerana lalai serta alpa dengan kemewahan hidupnya di dunia, Adam sentiasa berfoya-foya dan kerap melanggar segala hukum-hakam kehidupan sebagai seorang umat Islam sehingga hilang pedoman hidupnya._NEWLINE_Kemalangan jalanraya telah meragut nyawa ibu dan ayah Adam. Kematian mereka ini akhrinya telah memberi kesedaran kepada Adam yang bahawa duniawi ini hanyalah sementara dan selama ini, dia sedang hidup dalam kegelapan. Sejak itu, Adam cuba kembali ke pangkal jalan, dan memahami erti sebenar kehidupan ini. Mampukah Adam mencari qiblat hidupnya?'